深水埗士氣盛力戰東方
港超聯今午連場激鬥,其中一場頭場假深水埗運動場上演,由爭取連勝的深水埗擺下擂台,挑戰走勢強勁的東方(周日下午3時開賽);至於尾場受主力傷停困擾的港會,坐鎮香港足球會足球場,惡鬥奇兵大埔。(周日下午4時30分開賽)
深水埗上場大踢爭氣波,作客以2比0擊敗前列分子冠忠南區,主教練陳浩然認為戰果證明球隊有能力與強隊抗衡:「只要做好防守,球隊對港超任何一隊都有機會搶分,之前對東方我哋都輸波,希望上場波畀到球員信心,知道球場上咩都有可能發生。」隊長顏卓彬累積5面黃牌要坐波監,好消息是宋柱浩刑滿復出,有助提升深水埗後防抵禦力。
盧比度︰今場對決會好有趣
各項賽事已錄得8場不敗的東方,上場6球大炒香港U23,火力強勁。儘管今季3次面對深水埗都順利贏波,惟對手近況回勇,東方主教練盧比度認為今場對決會非常有趣:「深水埗係一支進步緊嘅球隊,有好好嘅教練領軍,有能力製造麻煩,連日天雨都有機會令戰況變得更複雜,作客深水埗唔會易踢。」馬高斯及黃皓雋停賽後齊齊復出,全力支援頭號射手巴科爾數胡。